

**ΕΛΛΗΝΙΚΗ ΔΗΜΟΚΡΑΤΙΑ Ξάνθη, 18 Οκτωβρίου 2024**

**ΝΟΜΟΣ ΞΑΝΘΗΣ Αριθ. Πρωτ.: 31783**

**ΔΗΜΟΣ ΞΑΝΘΗΣ**

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**«Προμήθεια τριών (3) απορριμματοφόρων οχημάτων»**

**Ο Δήμαρχος Ξάνθης**

Προκηρύσσει ηλεκτρονικό διεθνή ανοικτό διαγωνισμό με σφραγισμένες προσφορές για την ανάδειξη αναδόχου εκτέλεσης της προμήθειας με τίτλο: **«Προμήθεια τριών (3) απορριμματοφόρων οχημάτων»**, προϋπολογισμού εφτακοσίων εξήντα δύο χιλιάδων εξακοσίων ευρώ (762.600,00 €) με το Φ.Π.Α.

**1. Αναθέτουσα Αρχή - Στοιχεία επικοινωνίας:**

Αναθέτουσα αρχή: Δήμος Ξάνθης

Είδος αναθέτουσας αρχής: Ο.Τ.Α.

Οδός: Πλατεία Δημοκρατίας

Ταχ. Κωδ.: 67132

Τηλ.: (25410) 83240-83241

E-mail: [kiriakos.peponidis@cityofxanthi.gr](mailto:kiriakos.peponidis@cityofxanthi.gr), [marioulis@cityofxanthi.gr](mailto:marioulis@cityofxanthi.gr)

Ιστοσελίδα: <https://www.cityofxanthi.gr>

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης υπάρχει στη διεύθυνση διαδικτύου <https://www.cityofxanthi.gr>. Οι ενδιαφερόμενοι μπορούν επίσης να λάβουν γνώση των εγγράφων της σύμβασης από το γραφείο προμηθειών του Δήμου Ξάνθης, κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**3. Κωδικοί CPV:** 34144512-0 {Απορριμματοφόρα οχήματα με συμπιεστή απορριμμάτων}

34144511-3 {Οχήματα συμπίεσης απορριμμάτων}

**4. Κωδικός NUTS κύριου τόπου παράδοσης της προμήθειας:** EL 512

**5. Περιγραφή της δημόσιας σύμβασης:** Αντικείμενο της σύμβασης είναι η προμήθεια τριών (3) απορριμματοφόρων οχημάτων για τον εκσυγχρονισμό και τη βελτιστοποίηση λειτουργίας της υπηρεσίας Καθαριότητας του Δήμου, προκειμένου να ενισχυθούν ουσιαστικά οι παρεχόμενες υπηρεσίες αυτού του επιπέδου προς τους δημότες με την ενίσχυση του υφιστάμενου στόλου με νέα απορριμματοφόρα οχήματα, για την αποδοτικότερη λειτουργία του έργου των Υπηρεσιών του Τμήματος Καθαριότητας και Ανακύκλωσης της Διευθύνσεων Περιβάλλοντος και Ποιότητας Ζωής.

Η εγγύηση συμμετοχής ορίζεται με εγγυητική επιστολή από αναγνωρισμένη Τράπεζα, ή γραμμάτιο του Ταμείου Παρακαταθηκών και Δανείων, ποσού δώδεκα χιλιάδων τριακοσίων (12.300,00) ευρώ για το σύνολο της σύμβασης.

**6. Εναλλακτικές προσφορές:** Δεν γίνονται δεκτές εναλλακτικές προσφορές.

**7. Χρόνος παράδοσης προμήθειας:** Η διάρκεια της σύμβασης ορίζεται σε έξι (6) μήνεςαπό την υπογραφή της σύμβασης και ανάρτηση της στο ΚΗΜΔΗΣ.

**8. Δικαιούμενοι συμμετοχής**: Γίνονται δεκτοί αναγνωρισμένοι ανάδοχοι του αντικειμένου που δημοπρατείται και που παρέχουν εχέγγυα άρτιας εκτέλεσης, εγγεγραμμένοι στο οικείο επιμελητήριο ή επαγγελματική οργάνωση.

**9. Υποδιαίρεση σε Τμήματα:** Η παρούσα σύμβαση δεν υποδιαιρείται σε επιμέρους ομάδες σύμφωνα με την με αριθ. Π-02/2024 Μελέτη της Διεύθυνσης Περιβάλλοντος και Ποιότητας Ζωής του Δήμου Ξάνθης.

**10. Κριτήριο ανάθεσης:** Η πλέον συμφέρουσα από οικονομική άποψη προσφοράς, βάσει βέλτιστης σχέσης ποιότητας – τιμής για το σύνολο των ειδών της προμήθειας, όπως περιγράφεται στην με Αριθ. Π-02/2024 Μελέτης της Διεύθυνσης Περιβάλλοντος και Ποιότητας Ζωής του Δήμου Ξάνθης.

**11. Παραλαβή προσφορών:** Ο διαγωνισμός (ηλεκτρονική αποσφράγιση προσφορών) θα διενεργηθεί με ηλεκτρονικό τρόπο μέσω της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) στη διαδικτυακή πύλη www.promitheus.gov.gr του συστήματος, σύμφωνα με τις διατάξεις του Ν.4412/2016, την 29η Νοεμβρίου 2024 ημέρα Παρασκευή και ώρα 11:00. Η ημέρα έναρξης παραλαβής των προσφορών είναι η 22α Οκτωβρίου 2024 και η ώρα έναρξης η 16:00΄. Η ημέρα λήξης παραλαβής προσφορών είναι η **25η Νοεμβρίου 2024, ημέρα Δευτέρα και η ώρα λήξης 15:00΄**.

**12. Χρόνος ισχύος προσφορών**: δώδεκα (12) μήνες

**13. Γλώσσα σύνταξης προσφορών**: Ελληνική

**14. Χρηματοδότηση:** Φορέας χρηματοδότησης της παρούσας σύμβασης είναι το πρόγραμμα ΦΙΛΟΔΗΜΟΣ ΙΙ και πόροι του Δήμου Ξάνθης. Η δαπάνη για την σύμβαση βαρύνει την με Κ.Α.: 02.62.7132.01 σχετική πίστωση με ποσό 660.000,00 € από το πρόγραμμα ΦΙΛΟΔΗΜΟΣ ΙΙ και την με Κ.Α.: 02.20.7132.01 σχετική πίστωση με ποσό 102.600,00 € από ΣΑΤΑ του προϋπολογισμού του οικονομικού έτους 2024 του Δήμου Ξάνθης [σύμφωνα με την με αριθ. 648/23.09.2024 Απόφαση Ανάληψης Υποχρέωσης του Δημάρχου Ξάνθης] που αφορά πιστώσεις του προϋπολογισμού του οικονομικού έτους 2024 του Φορέα.

Για την παρούσα διαδικασία έχει εκδοθεί η απόφαση με αριθ. πρωτ. 648/23.09.2024 (ΑΔΑΜ: 24REQ015468415 ΑΔΑ: 9ΚΓΨΩΚ8-ΙΚΜ) για την απόφαση ανάληψης υποχρέωσης/έγκριση δέσμευσης πίστωσης για το οικονομικό έτος 2024 και έλαβε α/α 648 καταχώρησης στο Βιβλίο εγκρίσεων & Εντολών Πληρωμής του φορέα.

**15. Προδικαστικές προσφυγές**: Στοιχεία αρμόδιου φορέα για τις διαδικασίες προσφυγής : Ενιαία Αρχή Δημοσίων Συμβάσεων – Ε.Α.ΔΗ.ΣΥ. (Πρώην Αρχή Εξέτασης Προδικαστικών Προσφυγών)

Διεύθυνση : Δώρου 7-9, Τ.Κ. 10432, Αθήνα

Τηλέφωνο : +30 213 214 1216

Ε-mail : aepp@aepp-procurement.gr

Διεύθυνση Διαδικτύου : (URL) http://www.aepp-procurement.gr

Σε περίπτωση προσφυγής κατά πράξης της αναθέτουσας αρχής, ισχύουν οι διατάξεις του Βιβλίου ΙV (άρθρα 345 έως 374) του ν. 4412/2016, και το υπ’ αριθ. 39 Προεδρικό Διάταγμα (Π.Δ) (ΦΕΚ 64/04-05-2017/τεύχος Α) περί «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών(ΑΕΠΠ)»

**16. Δημοσιεύσεις:** Η παρούσα απεστάλη με ηλεκτρονικά μέσα για δημοσίευση στις **18/10/2024** στην Υπηρεσία Εκδόσεων της Ευρωπαϊκής Ένωσης. Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site του Δήμου <https://www.cityofxanthi.gr>, καθώς και σε δύο (2) ημερήσιες τοπικές εφημερίδες και μια (1) εβδομαδιαία εφημερίδα του νομού.

**Ο Αντιδήμαρχος Ξάνθης**

**Σιαμπάν Χ. Μπαντάκ**